|  |  |
| --- | --- |
|  |  |
| Vejledende udtalelse fra Miljøstyrelsen omkring § 9 i olietanksbekendtgørelsen |  |

En vejledende udtalelse er udtryk for Miljøstyrelsens fortolkning af det pågældende regelsæt. Indholdet er alene vejledende. I tilfælde af uenighed om forståelse af reglerne træffes den endelige afgørelse af domstolene.

Formålet med denne vejledende skrivelse er, at præcisere kravene til typegodkendelse af anodekæder.

Ifølge bekendtgørelse nr. 1257 af 27. november 2019 om indretning, etablering og drift af olietanke, rørsystemer og pipelines, også kendt som olietankebekendtgørelsen, er der behov for at præcisere, hvorledes § 9, stk. 2 skal fortolkes. I olietanksbekendtgørelsens § 9, stk. 2 står: ”En typegodkendelse af glasfiberarmeret polyester, anodelegering og geometrisk udformning af anodekæder er dog ikke tidsbegrænset”.

Miljøstyrelsen er blevet gjort opmærksom på, at anodekæder ikke kan opfylde alle tre forhold. Det præciseres derfor, at anodekæder skal opfylde én af de følgende: Glasfiberarmeret polyester, anodelegering eller geometisk udforming for at typegodkendelsen af anodekæderne ikke er tidsbegrænset.

Dette vil blive rettet ved næste revision af olietanksbekendtgørelsen, som endnu ikke er fastlagt.